Aajd-Vroenhove

Aajd-Vroenhove (Nederlands: Oud-Vroenhoven) is 'n geweze gemeinte in Nederlands Limburg.

Ze oontstoont in 1839, wie bij de vrei tösse Nederland en 't Belsj de grens tösse Nederlands en Belsj Limburg woort getrokke. 't Gebeed roond Mestreech bleef daobij in Nederlandse han, wat detouw leide tot de gemeinte Vroenhove in e Nederlands en e Belsj deil gesplete mós weure. De gemeinte bestoont oet Biesland, Hoeve Nekum, Wolder, Kaberg (allewijl Aajd Kaberg) en e deil vaan Smeermaas. De groond, 15,78 km², leep tot aon de walmör vaan Mestreech.Kaart vaan Aajd-Vroenhove oet 1868 't Raodhoes stoont in Wolder.Heemkunde Wolder - Beeldbepalende panden
In 1920 woort Aajd-Vroenhove, tegeliek mèt Sint Pieter, geannexeerd door de gemeinte Mestreech. 't Groetste deil vaan 't groondgebeed is allewijl bebojd mèt nuibouwwieke.

Waope
't Waope vaan de gemeinte, touwgekind in 1866, waor doorsnoje: 't boveste deil vaan keel mèt 'nen have, nao de (heraldisch) linkerkant gewende liew vaan zèlver, 't oonderste deil vaan zèlver. Dit waor 't waope vaan de aw gemeinte en 't aajd graofsjap Vroenhove doormidde gesnoje. Me nump aon tot dit oetbeeld tot me mer mèt e deil vaan de aw gemeinte te make had. Opvallend is wijer tot de kroen op de liew oontbrik.Heraldrywiki - Oud Vroenhoven

Historische inwoenertalle
In de lèste decennia vaan zie bestoon zuut me Aajd-Vroenhove dudelek tot 'n veurstad vaan Mestreech oetgreuje.

 Jaor  Aontal  Greuj (gans Limbörg) 1830  (1.220)Volkstèlling 1830  -- 1840  1.461Volkstèlling 1840 - Limbörg  +19,8% (+5,6%) 1849  1.264Volkstèlling 1849 - Hertogdóm Limbörg: gemeintesgewijs indeiling vaan de provincie  -13,5% (+4,3%) 1859  1.324Volkstèlling 1859 - Plaotseleke indeiling  +4,7% (+4,4%) 1869  1.397Volkstèlling 1869 - Feiteleke of getèlde bevolking in eder gemeinte vaan 't riek  +5,5% (+4,5%) Jaor  Aontal  Greuj (gans Limbörg) 1879  1.568Volkstèlling 1879 - Limbörg: plaotseleke indeiling  +12,2% (+7,0%) 1889  1.759Volkstèlling 1889 - Limbörg  +12,2% (+6,8%) 1899  2.300Volkstèlling 1899 - Limbörg  +30,8% (+10,2%) 1909  3.638Volkstèlling 1909 - Plaotseleke indeiling  +58,3% (+17,8%) 1919  4.344Woeningtèlling 1919  +19,4%

Opmerkinge
 In 1830 bestoont de gemeinte Aajd-Vroenhove nog neet, meh umtot de gegeves vaan toen pas nao de splitsing zien verwèrk, heet me 't bestand veur die gemeinte mèt trökwèrkende krach opgemaak.
 In 1919 woort wel 'n woeningtèlling, meh gein volkstèlling gehawwe. Ciefers veur gans Limbörg gief 't neet. T'r vergelieking: de Limbörgse bevolking waor in 1920 (wie 't wel 'n volkstèlling gaof) mèt 32,6% gegreujd.

Rillatief oontwikkeling vaan 1830 tot 1919/20
(x1830=100)

Greun: Gemeinte Aajd-VroenhoveBlauw: Provincie Limbörg

Rifferenties

Categorie:Historie van Mestreech
Categorie:Gewaeze gemeintes in Nederlands Limburg